Komission asetus (ETY) N:o 3457/92, annettu 30 päivänä marraskuuta 1992, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetussa neuvoston asetuksessa (ETY) N:o 2092/91 kolmansista maista yhteisöön tapahtuvaa tuontia varten säädettyä tarkastustodistusta koskevista yksityiskohtaisista säännöistä



Virallinen lehti nro L 350 , 01/12/1992 s. 0056 - 0058

Suomenk. erityispainos Alue 15 Nide 12 s. 0003

Ruotsink. erityispainos Alue 15 Nide 12 s. 0003



KOMISSION ASETUS (ETY) N:o 3457/92, annettu 30 päivänä marraskuuta 1992, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetussa neuvoston asetuksessa (ETY) N:o 2092/91 kolmansista maista yhteisöön tapahtuvaa tuontia varten säädettyä tarkastustodistusta koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1) ja erityisesti sen 11 artiklan 3 kohdan b alakohdan ja 4 kohdan, sekä katsoo, että on tarpeen vahvistaa kolmansista maista luonnonmukaisesti tuotettuina maataloustuotteina kaupan pidettäväksi tuotujen tuotteiden mukana seuraavasti säädetyn tarkastustodistuksen sisältö ja malli, ja tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa tarkoitetun komitean antaman lausunnon mukaiset, ON ANTANUT TÄMÄN ASETUKSEN: 1 artikla 1. Komission asetuksessa (ETY) N:o 94/92 (2) sen liitteenä olevan luettelon laatimiseksi säädetyn tarkastuksen mukaisesti hyväksytty laitos antaa asetuksen (ETY) N:o 2092/91 11 artiklan 1 kohdan b alakohdassa tarkoitetun tarkastustodistuksen sen kolmannen maan osalta, jossa tuote on tuotettu tai valmistettu ja josta se on lähetetty yhteisöön. Kunkin vastaanottajan osalta laaditaan todistus. 2. Tarkastustodistus laaditaan jollakin yhteisön virallisista kielistä ja täytetään leimaa ja allekirjoitusta lukuun ottamatta joko kokonaan suuraakkosin tai kokonaan konekirjoituksella, mieluiten jollakin vastaanottajajäsenvaltion virallisista kielistä. 3. Tarkastustodistus on kirjoitettava yhdelle ainoalle sivulle, ja sen alkuperäiskappaleen on seurattava tuotetta. Kaikissa todistuksesta annettavissa jäljennöksissä on oltava painettuna tai leimattuna maininta "jäljennös" tai "kaksoiskappale". 4. Tarkastustodistuksen malli on liitteessä. 2 artikla Tämä asetus tulee voimaan viidentenätoista päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä marraskuuta 1992. Komission puolesta Ray MAC SHARRY Komission jäsen (1) EYVL N:o L 198, 22.7.1991, s. 1 (2) EYVL N:o L 11, 17.1.1992, s. 14 LIITE Euroopan yhteisöön tuotavien luonnonmukaisesti tuotettujen tuotteiden tarkastustodistuksen malli Todistuksen malli koskee seuraavia ominaisuuksia: - teksti, - koko ja muoto, - ruutujen sijainti ja koko. >VIITTAUS FILMIIN>